Source: https://economyinsport.online/ekonomika-v-sporte/sportovec/novy-typ-zmluvy-v-sporte-ina-zmluva-1-cast/?utm_source=rss&utm_medium=rss&utm_campaign=novy-typ-zmluvy-v-sporte-ina-zmluva-1-cast
Timestamp: 2020-07-05 00:59:29+00:00
Document Index: 8549608

Matched Legal Cases: ['§ 4', '§ 80', '§ 6', '§ 80', '§ 80', '§ 8', '§ 17', '§ 46', '§ 32', '§ 40', '§ 41', '§ 42', '§ 32', '§ 33', '§ 34', '§ 40', '§ 41', '§ 41', '§ 41', '§ 42', '§ 43', '§ 106', '§ 102']

Nový typ zmluvy v športe “INÁ ZMLUVA” 1. časť | Alica Fisterová – Economy in sport
Úvod Ekonomika v športe Športovec Nový typ zmluvy v športe “INÁ ZMLUVA” 1. časť
Novelou č.6/2020 zákona o športe vstúpil do platnosti od 1.februára 2020 nový zmluvný typ pre profesionálneho športovca a to tzv. “iná zmluva”.
Podľa § 4 ods. 3 písm. a) zákona o športe: “Doplnením zákona bolo ustanovné, že profesionálny športovec môže vykonávať šport aj na základe “inej zmluvy”, ak vykonáva šport pre športovú organizáciu ako samostatne zárobkovo činná osoba podľa písmena c).“
Od 1. februára 2020 môžu profesionálny športovci, ktorí vykonávajú šport so znakmi závislej práce, uzatvárať so športovými klubmi nepomenovanú zmluvu podľa Obchodného zákonníka alebo Občiasneho zákonníka.
Oprávnenie profesionálneho športovca vykonávať šport ako samostatne zárobkovo činná osoba vzniká dňom zápisu profesionálneho športovca do registra fyzických osôb v športe podľa § 80 ods. 2 písm. n); ustanovenia § 6 ods. 4 až 9 sa použijú primerane.
Podľa § 80 ods. 8 zákona o športe, zápis údajov podľa § 80 ods. 2 je do desiatich dní od zapísania týchto údajov vo svojej zdrojovej evidencii povinná vykonať príslušná športová organizácia, t.j. zapísanie právneho titulu, na základe ktorého fyzická osoba vykonáva športovú činnosť za športovú organizáciu; pri zmluvnom vzťahu sa uvedie údaj o období trvania zmluvy.
Podľa § 8 ods. 4 zákona o športe športová organizácia, ktorá uzavrela so športovcom “inú zmluvu”, ak športovec vykonáva šport pre športovú organizáciu t.j. ako samostatne zárobkovo činná osoba, je povinná do 30 dní od uzavretia zmluvy predložmeť zmluvu na účely jej vedenia v evidencii zmlúv a dohôd vedenej národným športovým zväzom alebo športovou organizáciou, ktorej je členom.
Športovej organizácii, ktorá je prijímateľom verejných prostriedkov, nevzniká povinnosť vyberať od osôb s jej príslušnosťou ročný príspevok na svoju športovú činnosť od profesionálnych športovcov, s ktorými má uzatvorenú “inú zmluvu”.
Povinnosť národných športových zväzov viesť evidenciu zmlúv a dohôd pri uzatvrení “inej zmluvy” nevzniká. (§ 17 ods. 2 písm. c) zákona o športe).
V § 46 zákona o športe bol doplnený odsek 9 a 10, ktoré znejú:
“(9) Na právne vzťahy športovca a športovej organizácie založené inou zmluvou, ak športovec vykonáva šport pre športovú organizáciu ako samostatne zárobkovo činná osoba, sa primerane vzťahujú ustanovenia § 32 až 34, 38, 39, § 40 ods. 1, § 41 ods. 1 až 3, § 42 a 43.
porovnanie zmluv ina zmluva
Pri porovnaní z predchádzajúcej tabuľlky možno konštatovať, že oproti zmluve o profesionálnom vykonávaní športu športovec nemá garantovanú minimálnu mesačnú odmenu, pracovný čas ani minimálny čas na odpočinok, nevzťahuje sa na ňho ani právo na dovolenku.
Na zmluvný typ “iná zmluva” sa vzťahujú nasledovné ustanovenia zákona o športe:
§ 32 základné povinnosti športovca
zúčastňovať sa na súťažiach a podujatiach určených športovou organizácou
vyvinúť v súťažme úsilie potrebné na dosiahnutie najlepšieho športového výkonu a najlepšieho športového výsledku
pripravovať sa sústavne na súťaž podľa pokynov športovej organizácie
nezúčastňovať sa osobne ani prostredníctvom tretej osoby na stávkovej hre v športe, ktorý vykonáva
dodržiavať životosprávu v rozsahu dohodnutom so športovou organizáciou
dodržiavať predpisy športovej organizácie, pre ktorú vykonáva šport, s ktorými ho športová organizácia riadne oboznámila
oboznámiť sa a riadiť sa predpismi príslušného športu
dodržiavať pokyny trénerov a členov realizačného tímu športovej organizácie; to neplatí, ak ide o pokyn, ktorý je v rozpore so všeobecne záväzným právnym predpisom alebo dobrými mravmi alebo jeho splnenie bezprostredne a vážne ohrozuje život alebo zdravie športovca alebo inej osoby
nevykonávať nebezpečné činnosti bez predchádzajúceho písomného súhlasu športovej organizácie
chrániť majetok športovej organizácie, ktorý mu bol zverený, pred jeho stratou alebo poškodením a vrátiť po skončení trvania zmluvy o profesionálnom vykonávaní športu zverený majetok športovej organizácii
oznámiť bezodkladne športovej organizácii zranenie, ochorenie alebo stratu zdravotnej spôsobilosti na vykonávanie športu
absolvovať lekárske ošetrenie alebo iný zdravotný výkon po konzultácii so športovou organizáciou, ak nejde o neodkladnú zdravotnú starostlivosť
absolvovať lekársku prehliadku, lekárske ošetrenie alebo iný zdravotný výkon na základe pokynu športovej organizácie
zdržať sa konania, ktoré by mohlo poškodiť dobré meno športovej organizácie, ak tento zákon alebo osobitný predpis neustanovuje inak
§ 33 základné povinnosti športovej organizácie
vyplácať športovcovi dohodnutú mzdu
umožniť športovému reprezentantovi účasť na športovej reprezentácii
zabezpečmeť v súvislosti s vykonávaním športu zdravotnú starostlivosť, regeneráciu a oddych športovca
umožniť športovcovi prípravu na povolanie, ak ide o žiaka strednej školy alebo študenta vysokej školy
§ 34 predzmluvné vzťahy
§ 40 ods. 1 zákona o športe “Výpoveď musí byť písomná a doručená druhej zmluvnej strane”
§ 41 ods. 1 zákona o športe “ak je daná výpoveď, zmluvný vzťah sa skončí uplynutím výpovednej lehoty”
§ 41 ods. 2 zákona o športe “Výpovedná lehota je jeden mesiac, ak predpisy športového zväzu, “iná zmluva” alebo kolektívna zmluva neurčujú dlšiu výpovednú lehotu”
§ 41 ods. 3 zákona o športe “Výpovedná lehota začína plynúť od jednoho dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca”
§ 42 Okamžité skončenie zmluvného vzťahu
§ 43 Dočasné hosťovanie športovca
Súčasne bolo v § 106 d Prechodné ustanovenie k úpravám účinným od 1. februára 2020 upravené, že:
“Zmluvný vzťah športovca a športovej organizácie, ktorý vznikol pred 1. februárom 2020, ak športovec vykonáva šport pre športovú organizáciu ako samostatne zárobkovo činná osoba, a to aj spôsobom, ktorý spĺňa znaky závislej práce, sa považuje za zmluvný vzťah založený inou zmluvou podľa tohto zákona ako zmluvou o profesionálnom vykonávaní športu. Ustanovenie § 102 ods. 4 sa nepoužije.”
( (4) Športové kluby, v ktorých športovci do 31. decembra 2015 vykonávajú šport spôsobom, ktorý spĺňa znaky závislej práce, upravia svoje zmluvné vzťahy so športovcami v súlade s týmto zákonom do 31. decembra 2018. Po uplynutí tejto lehoty sa zmluva medzi športovcom a športovým klubom vykonávajúcim šport spôsobom, ktorý spĺňa znaky závislej práce bude považovať za zmluvu o profesionálnom vykonávaní športu podľa tohto zákona.)
V nasledovnom príspevku sa budeme venovať zdaneniu príjmov z “inej zmluvy” ako aj k ich odvodovému zaťaženiu.
Predchádzajúci článokZmeny v zákone o športe od 1.1.2020
Ďalší článokZdaňovanie príjmov z “INEJ ZMLUVY” 2. časť